अब एटॉर्नी जनरल सैशंस की रूस से गुपचुप वार्ता का खुलासा
अमेरिकी सीनेट ने गृहमंत्री के रूप में रेयान जिन्क के नाम को मंजूरी दी है। रेयान के पक्ष में 68 जबकि विपक्ष में 31 वोट पड़े। इस दौरान 17 डेमोक्रेट सीनेटर ने रेयान के पक्ष में वोट किया। इसमें डेमोक्रेटिक पार्टी की ओर से उपराष्ट्रपति पद के उम्मीदवार टिम केन भी थे। इस पद के लिए रेयान को मंजूरी मिलने के बाद उन्होंने कहा कि जलवायु परिवर्तन के साक्ष्य हैं लेकिन उन्होंने इस प्रक्रिया के दौरान मानव गतिविधियों पर संदेह जताया।
गृहमंत्री के रूप में रेयान जिन्क को मंजूरी दी
दो अमेरिकी मस्जिदों पर लिखा - कत्ल कर दो मुसलमानों को
आरोप का आधार क्या है
क्या वाकई राष्ट्रपति डोनाल्ड ट्रम्प के चुनावी अभियान में शामिल बड़े लोग रूस के संपर्क में थे? डेमोक्रेट पार्टी लगातार ऐसे आरोप लगाती रही है। ट्रम्प के राष्ट्रपति बनने के बाद इन आरोपों को लेकर राष्ट्रीय सुरक्षा सलाहकार माइकल फ्लिन इस्तीफा दे चुके हैं। अब ताजा खुलासा एटॉर्नी जनरल जैफ सैशंस के बारे में है। वॉशिंगटन पोस्ट ने ट्रम्प के कांग्रेस में पहले भाषण के बाद बुधवार को खुलासा किया कि सैशंस चुनावी अभियान के दौरान दो बार रूसी राजदूत सर्गेई किसल्याक से मिले थे। उसने दावा किया है कि सैशंस ने सीनेट में पुष्टि के दौरान सुनवाई में यह जानकारी छिपाई थी। इसके साथ ही नया विवाद शुरू हो गया है। सरकार ने मुलाकात की पुष्टि की है।
डेमोक्रेट नेताओं ने सैशंस से इस्तीफा मांगा है। निचले सदन में डेमोक्रेटिक पार्टी की नेता नैंसी पलोसी ने कहा है कि कांग्रेस में शपथ लेने के बाद सैशंस ने झूठ बोला है, उन्हें तत्काल एटॉर्नी जनरल पद से इस्तीफा देना चाहिए और उनके खिलाफ जांच होनी चाहिए। उन्होंने कहा कि चुनावों में रूसी प्रभाव के संबंध में एफबीआई द्वारा की जा रही जांच से भी सैशंस को अलग हो जाना चाहिए।
अमेरिकी प्रांत मेरीलैंड की दो मस्जिदों पर अब घृणा फैलाने वाली टिप्पणियां लिख दी गई हैं। इन शब्दों में धमकी है। लिखा है ‘मुस्लिमों का कत्ल कर दो।’ मेरीलैंड के सिल्वर स्प्रिंग में दो इस्लामी केंद्रों को ई-मेल से भी धमकियां भेजी गई हैं। पिछले 15 दिन में अलग अलग इलाकों में चार मस्जिदों को आग भी लगा दी गई है। अमेरिकी-इस्लामी संबंध परिषद ने कहा है कि इस्लामिक एजुकेशन सोसायटी के अध्यक्ष को मेलबॉक्स में धमकी भरा खत मिला है। पुलिस ने कहा है कि घृणा अपराध मामले में जांच शुरू करने के लिए यह पर्याप्त आधार है। सोसायटी के ट्रस्टी तैयब मोहिद्दीन ने बताया कि खत में लिखा है, ‘मैं हर मुस्लिम की हत्या के बदले चैरिटी में 100 डॉलर दूंगा।’ इसी तरह का एक नोट कुछ ही दूरी पर स्थित मुस्लिम कम्युनिटी सेंटर को मिला।
राष्ट्रपति चुनाव के दौरान जैफ सैशंस सितंबर में दो बार रूसी राजदूत सर्गेई किसल्याक से मिले थे। न्याय विभाग ने इसकी पुष्टि की है। लेकिन कहा है कि सैशंस उस समय सीनेटर थे और सीनेट आर्म्ड सर्विसेस कमेटी के अध्यक्ष थे। इस नाते वे सालभर में रूसी राजदूत सहित 25 से भी ज्यादा देशों के राजदूतों से मिले थे।
क्या सैशंस ने सीनेट को गुमराह किया
कानून विभाग की प्रवक्ता साराह इसगर ने कहा, नहीं। सैशंस से ट्रम्प के चुनावी अभियान और रूस के संबंधों के बारे में पूछा गया था। सीनेटर या सीनेट कमेटी के अध्यक्ष के नाते रूसी राजदूत से मुलाकात के बारे में नहीं।
सैशंस की दलील
सीनेट में पुष्टि के दौरान सैशंस से पूछा गया था कि अगर साबित हुआ कि ट्रम्प के चुनाव अभियान को रूस ने प्रभावित किया है तो आप क्या करेंगे? सैशंस ने कहा था, ‘मुझे ऐसी किसी गतिविधि की जानकारी नहीं है। रूसियों से मेरा कोई संपर्क नहीं है।’ अलबत्ता बुधवार रात सैशंस ने कहा कि रूसी लोगों से उन्होंने चुनावी अभियान के बारे में कोई बात नहीं की।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva